তাদের পাশাপাশি আমজনতার একাংশের বক্তব্য, স্বাচ্ছন্দ্য, যন্ত্রাংশের দাম, রক্ষণাবেক্ষণের খরচের ক্ষেত্রে পেট্রলের তুলনায় এমনিতেই পিছিয়ে ডিজেল গাড়ি। তবু একটা সময় পর্যন্ত ডিজেলের দাম কম থাকায় চাহিদায় তা পাল্লা দিচ্ছিল পেট্রল গাড়ির সঙ্গে। কারণ, বেশি পথ পাড়ি দিলে গাড়ি কেনার বাড়তি খরচ পুষিয়ে দেওয়া সহজ হচ্ছিল। কিন্তু এখন লিটার প্রতি দুই জ্বালানির দামের ফারাক ১০ টাকারও নীচে । ফলে সেই হিসেব এখন আর মিলছে না।